Presentació de Nosaltres.Com

Amb els deu minuts d'exposició de què disposo, parlaré sobretot del recorregut històric de Nosaltres.Com, un salt enrere indispensable per entendre les característiques principals que presenta actualment el directori de VilaWeb. El repàs abasta des del naixement amb el nom de la Infopista Catalana i 120 recursos indexats, el llunyà 1995, fins al rellançament, integrat ja a VilaWeb i amb la capçalera actual, el 1998, passant pel període intermedi de letargia. Cronologia a banda, també vull esmentar els reptes a què s'ha enfrontat i a què s'enfronta Nosaltres.Com en el terreny tècnic, arran de la progressiva ampliació de continguts al seu banc de dades. Finalment, m'agradaria aprofitar l'avinentesa per oferir una perspectiva personal sobre el ventall actual de cercadors i directoris en català als Països Catalans.

Xavier Caballé

2003-11-04T22:48:23